ब्रांडेनबर्ग द्वार

ब्रांडेनबर्ग द्वार (जर्मन: Brandenburger Tor) जर्मनी की राजधानी बर्लिन में स्थित 18वीं शताब्दी का एक नवशास्त्रीय स्मारक है। यह देश के सबसे ख्यात स्मारकों में से एक है। पहले यह द्वार बर्लिन से ब्रांडेनबर्ग अन डेर हावल तक के मार्ग का प्रस्थान बिंदु होता था। वर्तमान संरचना 1788 से 1791 तक प्रशिया के राजा फ़्रेडेरिक विलियम द्वितीय के आदेश तथा शाही वास्तुकार कार्ल गॉथार्ड लांगहांस के अभिकल्प पर निर्मित किया गया था। द्वार पर क्वाड्रिगा की कांस्य प्रतिमा योहान गॉटफ़्रीड शाडो की रचना है।